Source: https://www.romaniacurata.ro/medicul-lui-adrian-nastase-pus-sub-acuzare-de-dna-csm-cere-sanctionarea-avocatilor-fostului-premier/
Timestamp: 2020-06-01 06:42:32+00:00
Document Index: 19706856

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Medicul lui Adrian Nastase, pus sub acuzare de DNA CSM cere sanctionarea avocatilor fostului premier | România curată
Adrian Popescu 26 iunie 2012
Medicul Serban Bradisteanu si trei politisti de la Serviciul Urmariri al
Politiei Capitalei au fost ridicati si dusi la DNA, fiind pusi sub
acuzare pentru savarsirea infractiunii de favorizare a infractorului in
cazul fostului premier Adrian Nastase. Printre politisti se afla si
adjunctul sefului Politiei Capitalei. In paralel, CSM cere sanctionarea
avocatilor lui Adrian Nastase.
Potrivit DNA, faptele care fac obiectul dosarului se refera la
ingreunarea executarii pedepsei aplicate de catre Inalta Curte de
Casatie si Justitie fostului prim ministru Adrian Nastase.
”Dosarul a fost deschis pentru a se verifica modul in care s-a pus in
executare mandatul de executare a pedepsei inchisorii, demersurile care
au fost facute de Politie cu privire la punerea in executare a
mandatului, documentele medicale care au fost emise in cursul zilelor
anterioare. In mare, cam acest lucru vizeaza ancheta DNA. In paralel, am
dispus o verificare pentru a vedea daca politistii care trebuiau sa
puna in executare acest mandat au calitatatea de politisti in Politia
Judiciara si in situatia in care voi constata ca nu au facut toate
demersurile le voi retrage aceasta calitate de a mai lucra in Politia
Judiciara”, a declarat Kovesi.
Laura Kovesi a mai spus ca, in cazul medicului, procurorii verifica
modul in care au fost emise actele medicale, fiind suspiciuni legate de
diagnosticul pus lui Adrian Nastase.
Serban Bradisteanu a facut parte din echipa de medici care l-a operat pe
Adrian Nastase la Spitalul Floreasca. Procurorii il suspecteaza pe
Bradisteanu ca a pus un diagnostic mai grav lui Adrian Nastase, pentru
ca acesta sa nu fie dus la Penitenciarul Rahova.
CSM cere sanctionarea avocatilor lui Nastase. Kovesi se plange ca ministrul Justitiei face aluzii la dosare politice
Procurorul general, Codruta Kovesi, a declarat, marti, la Consiliul
Superior al Magistraturii, ca reactiile avocatilor lui Adrian Nastase
prejudiciaza autoritatea judecatoreasca, fiind de parere ca CSM trebuie
sa dea un semnal clar din aceasta perspectiva.
Atat fostul presedinte al CSM Horatius Dumbrava, cat si judecatorul
Cristian Danilet au spus ca avocatii lui Adrian Nastase au avut un
comportament nepotrivit fata de justitie.
Totodata, Horatius Dumbrava a cerut sanctionarea Avocatului Poporului,
pentru ca s-a antepronuntat in dosarul lui Adrian Nastase.
Codruta Kovesi, a spus ca in ultimele zile au fost mai multe atacuri la
adresa procurorilor, iar reactiile avocatilor lui Adrian Nastase
prejudiciaza autoritatea judecatoreasca, precizand ca CSM trebuie sa dea
un semnal clar din aceasta perspectiva.
Ea a mai spus ca CSM trebuia sa ia atitudine inca din urma cu doua
saptamani, cand avocatii au ridicat problema decretelor de numire in
functii a unor magistrati.
Kovesi a reafirmat ca, din punctul ei de vedere, politia judiciara
trebuie sa treaca de la Minsiterul de Interne la Ministerul Public,
pentru a nu mai exista presiuni politice.
„Ne-am saturat sa fim acuzati ca facem dosare politice”, a spus Kovesi.
Procurorul general i-a mai spus ministrului Justitiei ca a facut
declaratii despre dosare politice si i-a cerut sa ii dea un singur
exemplu in acest sens, cu nume si prenume.
2 thoughts on “Medicul lui Adrian Nastase, pus sub acuzare de DNA CSM cere sanctionarea avocatilor fostului premier”
Ion Taranistul 26 iunie 2012 at 00:00
Nu inteleg , cit de grava este plaga lui Nastase de a trebuit sa stea la terapie intensiva? A fost intubat , si-a pierdut constienta ?Ce fel de probleme grave pot fi la o plaga superficiala? Apoi , de acord sunt pulberi care pot suprainfecta plaga, dar profilaxia cu antibiotice mai mult de 3 zile nu-si are rostul , iar , sa ma ierte Dumnezeu , de ce nu putea fi facuta la spitalul pentenciar? Oare ilustrul medic Bradisteanu(repet-medic) crede ca restul medicilor din Romania sunt asa de prosti incit sa nu-si dea seama ca totul este cusut cu ata alba? Oare , dinsul mai are respect pentru ceea ce inseamna juramintul lui Hippocrat, fata de demnitatea si onoarea de medic? Cum adica, acum cind trebuie sa faca puscarie , dintrodata , Nastase sufera cu inima , are si diabet ? Dar cind fura , nu avea nimic din astea? Domnule doctor, nu incercati sa vedeti daca nu are cumva si hemoroizi? Chiar credeti ca prostiti un popor ? Chiar credeti ca presa internationala poate fi prostita asa usor? Sunteti cu un renume profesional deosebit . Tot respectul , dar pentru aceasta atitutine parsiva , mincinoasa , prin care doriti sa aparati un HOT , prin care doriti sa prostiti un popor , decadeti vertiginos , iar poporul roman are o zicala:”Brinza buna in burduf de ciine”. Mare dezamagire si rusine!
Laura 26 iunie 2012 at 00:00
Exista vre-un om matur care sa opreasca tot circul asta ? Dl Nastase e operat de 3 medici de partid, si PSD-ul il transforma in martir. Minunat. Pe de alta parte, CSM-ul nu se lasa nici el mai prejos, si cere sanctionarea Avocatului Poporului. Smart, ce sa zic.
Pe de alta parte, joi incepe Consiliul European unde se va discuta o propunere de transfer masiv de suveranitate, care va afecta Europa pentru doua trei generatii, iar aceasta problema nu este dezbatuta de nimeni. Mai mult, noi vom stii abia miercuri seara cine ne va reprezenta la Consiliu joi dimineata, si poate nici atunci nu va fi clar ce mandat va avea …